નોંધનીય છે કે, રામ રહીમને સીબીઆઇ કોર્ટ દ્વારા બે સાધ્વીઓ સાથે બળાત્કારના ગુનામાં એક મામલે 10 વર્ષની જેલ તથા 15 લાખનો દંડ એમ કુલ 20 વર્ષની સજા તથા 30 લાખનો દંડ ફટકારવામાં આવ્યો હતો. રામ રહીમની ઉપરોક્ત વિનંતી છતાં કોર્ટ દ્વારા તેને બે મહિનાની અંદર દંડની રકમ બેંકમાં જમા કરાવવાનું કહેવામાં આવ્યું છે. તો બીજી બાજુ કાઉન્સિલ તરફથી કહેવામાં આવ્યું છે કે, એવી લગભગ 45 પીડિતા છે, જેમનું ત્રણ વર્ષ સુધી યૌન શોષણ થયું હતું, પરંતુ તેઓ નિવેદન આપવા સામે નથી આવી શકી. આ દલીલ સાથે જ રામ રહીમને વધુમાં વધુ અને કડક સજાની માંગણી કરવામાં આવી છે.